Hjemmeoppgave

"Oppgavetolkingen er opp til søker, og det vil fra skolen side ikke bli gitt flere opplysninger eller veiledning til løsning av oppgavene enn det som er gitt i oppgaveteksten. Oppgaven er gjerne av praktisk/analytisk art, og oppfordrer til bruk av ulike teknikker i løsningen, for eksempel tekst, tegning, fotografi, dataanimasjon, modell og lignende. Denne oppgaven løses utenfor skolen og leveres inn digitalt."

## Generell informasjon

Les nøye gjennom alle oppgavetekstene. Det finnes ingen fasit og oppgavene kan besvares på ulike måter. Finn ut hvordan dine ideer kommuniserer på best mulig måte. Vær inspirert, reflektert og bruk fantasien. Hvis ikke annet er spesifisert i oppgaveteksten er det lagt opp til valgfri teknikk av besvarelsen; tegning, maling, bygging av modell, collage, foto, video/film (maks 1 minutt) eller annet." "
Besvarelsene skal leveres digitalt"

"Hver oppgave skal leveres enten som et sammenhengende pdf-dokument i liggende format eller som videoklipp. Pdf-dokumentet kan være på maks tre sider og skal ikke overstige 60mb. Videoklipp kan være på maks 60 sekunder og skal ikke overstige 60mb."

"For å sikre at materialet blir så tydelig som mulig bør du sjekke at sidene er lesbare på en dataskjerm uten zooming. (…) Arbeider i modell må fotograferes slik at det blir fotografiene som utgjør selve besvarelsen. Fotografiene leveres som et sammenhengende pdf-dokument som beskrevet overfor."

"Begge besvarelsene skal leveres digitalt. Nederst i denne oppgaveteksten redegjøres det for hvordan innleveringen foregår. Sett deg nøye inn i dette så tidlig som mulig slik at innleveringen din ikke blir hindret av tekniske problemer. Det er bedre at du leverer en oppgave enn at du lar være fordi du er usikker på resultatet! Stol på de kreative evnene dine."

"Du kan gå inn i Moodle og endre innleveringen din fram til innleveringsfristen."

## Innlevering

"For å levere hjemmeoppgave må du ha søkt gjennom Samordna opptak. Det 6-sifrede søkernummeret du har fått fra Samordna opptak er din identitet gjennom hele opptaksprøveprosessen."

"Besvarelsen leveres digitalt enten som [en sammenhengende] pdf-fil eller videoklipp (se spesifikasjonene i starten av dette dokumentet). Vi anbefaler at du laster inn oppgavene på AHOs server etter hvert som du blir ferdig med dem. Dette vil gi deg erfaring både med å lage pdf-format / videoklipp og du blir kjent med selve innlastingsprosessen."

### Merking av innleveringen

Hver oppgavebesvarelse skal leveres som egen pdf-fil eller selvstendig videoklipp. Oppgavene skal i selve dokumentet og i fil-navn merkes med ditt søkernummer og oppgavens tittel, som for eksempel:

* Pdf fil: `123456\_oppgave 1\_presentasjonsoppgave.pdf`
* Video fil: `123456\_oppgave 2\_analyseoppgave.mp4` (eller .avi / .mov)

## Anonymitet

"Oppgavene du leverer skal være anonyme og ikke identifiserbare. Du må kun benytte søkernummeret ditt. Navn, bilder av deg selv og lignende som gjør at du kan identifiseres må ikke forekomme. ***Identifiserbart materiale blir ikke vurdert.***"

## Versjonlogg

* **2015:** Et PDF-dokument → Et sammenhengende PDF-dokument

## Referanseliste

1. ↑ AHO: Tidligere opptaksprøver 2021
2. ↑ 2,0 2,1 2,2 2,3 2,4 2,5 2,6 2,7 2,8 Hjemmeoppgave 2014
3. ↑ 3,0 3,1 Hjemmeoppgave 2015